چیچکلرین رنگین یالار کپنک،
هر چیچکدن بیر رنگ آلار کپنک.
گؤزهل اولار، گویچک اولار کپنک،
اؤزوده بیر چیچک اولار کپنک.
قانادیندا گیرده، گیرده خالیوار ،
قاراسی وار، ساریسیوار، آلیوار.
او هر یئردن باغچا- باغی چوخ سئوهر ،
اوشاقلارلا اویناماغی چوخ سئوهر.
اوچار، اوچار دوز چاتاندا یول اوسته
گلیب قونار چیچکلی بیر کول اوسته.
قانادلارین گاه اوجالدار، گاه یایار ،
کول اوستونده بیر چیچگه اوخشایار.
بیر اوشاقدا اونو گؤروب سئوینر،
گئدهر توتسون قلبی گوپ- گوپ دؤیونر.
بارماغینین دوز اوجوندان قالخار او ،
اوشاغیدا یاندیرار او، یاخار او.
بوردان اورا، اوردان اورا هئی اوچار،
اوشاق اونون دالیسیجا هئی قاچار.
تؤوشر – تؤوشر الی اوزاناق قالار ،
دوروب اونون دالیسیجا یالوارار:
گئتمه، گئتمه آی قانادلی چیچهییم !
کوسمه مندن منیم گؤزهل گؤیچهییم!
قورخورام کی اودو ایشیق ساناسان،
گئدیب گیریب اود ایچینده یاناسان.
شاملار آغلار سنه تؤکر گؤز یاشی،
من ده یاننام شاملار ایله یاناشی.
آیاقلارین ایپکدندیر کپنک!
قانادلارین چیچکدندیر کپنک!
کاش کی سنی بیرجه دفعه توتایدیم ،
گیرده، گیرده خال لاریندان اؤپیدیم.
یالواریرام یولون دوشسه تبریزه
بیر آخشام دا یئنه فوناق گل بیزه!
چیچکلرین رنگین یالار کپنک،
یک پاسخ
-
terik edirem ,haminiza cox saqol deyirem—–eliz qoluz aqrimasin .
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab prs_Arab unk fuv_Latn